სანტუ-ანტონიუ
სანტუ-ანტონიუ (პორტ. Santo António) — ქალაქი სან-ტომე და პრინსიპის სახელმწიფოში მდებარე კუნძულ პრინსიპიზე, პრინსიპის პროვინციის და პაგუის ოლქის ადმინისტრაციული ცენტრი. 1752—1852 წლებში იყო პორტუგალიის კოლონიის მთავარი ქალაქი. მდებარეობს კუნძულის ჩრდილო-აღმოსავლეთ სანაპიროზე, მდინარე პალოტაზე. ქალაქი ცნობილია თავისი კოლონიალური არქიტექტურით და ეკლესიებით, რომელთაგან ყველაზე დიდია — 1947 წელს გახსნილი მთავარი კათოლიკური ტაძარი. ქალაქში ასევე არსებობს სკოლა და კოლეჯი.